لا توجد منتجات في السلة
أگدر أعرف أكثر عن المنتجات اللي توفروها؟
إحنا مختصين بتوفير منتجات التصنيع الحديثة ومنها الطابعات ثلاثية الأبعاد، ودنشغل بجد حتى نوفر أكثر كمية شرح مع كل منتج نعرضه بمتجرنا.
بصفحة كل منتج رح تلكى شرح وصور وفيديوات عن المنتج توضح عمليه ومميزاته وطريقة إستخدامه، وإذا كان شي مو واضح تگدر تراسلنا .
شنو الضمان اللي توفروه ويه المنتج؟
,نوفر لزبائنا ضمان حقيقي مع كل منتجاتنا، وبما أنه منتجاتنا من شركات عالمية رصينة فأغلبها تحتوي بداخلها على بطاقة ضمان المصنع، وبالبطاقة توضيح لبنود الضمان.إحنا نتعهد بالإلتزام ببنود الضمان ضمن الفقرات المحددة والشروط المذكورة، لاتهتم.. رح نتكفل بأجور التوصيل إذا إحتاجينا نرسلك قطعة بديلة وما رح نستوفي أي مبالغ ضمن الضمان.ملاحظة: عند تطبيق الضمان قد نحتاج نبدل بعض القطع بالمنتج، وقد تكون هاي القطع ما متوفرة بوقت ظهور المشكلة، لذلك رح تنضاف فترة زمينة لحين توفير القطع البديلة من المصدر، ورح نحاول نوفرها بأسرع وقت ممكن.
شلون أستخدم الموقع؟
بكل بساطة:
تتصفح منتجات موقعنا من خلال الأقسام اللي إحنا مصنفين المنتجات بداخلها
المنتج اللي يعجبك تضغط (إضافة إلى السلة) وإذا كان بيه أكثر من نوع أو لون تختار اللون اللي تريده وتضيفه للسلة.
بعدها تروح لصفحة السلة وتشوف المنتجات اللي ضفتها وتتأكد منها. وإذا عندك ملاحظة معنية تضيفها بالخانة المخصصة.
بعدها تروح لصفحة الدفع وتخلي معلوماتك (الإيميل والأسم ورقم التلفون والعنوان)
بالصفحة اللي بعدها تختار التوصيل والمحافظة حتى تعرف تكلفة التوصيل
بالصفحة اللي بعدها تتختار طريقة الدفع سواء عند الإستلام أو من خلال البطاقات الإتمانية.
وبعدها تضغط إتمام الطلب
رح يوصلك إيميل بتفاصيل الطلب وتگدر تتابعه من خلال صفحة الحساب وإحنا نرح نشحنه إلك بأسرع وقت.
وإذا إحتاجيت أي مساعدة تگدر تراسلنا أو تستخدم المحادثة بأسفل يمين الصفحةالموقع والمنتجات المعروضة
عندي صورة وأريد اطبعها بالطابعة ثلاثية الأبعادحتى تحول الصورة الى مجسم ثلاثي الابعاد.. تحتاج وحدة من 3 أمور ..
يا أما سكنر ثلاثي الأبعاد وهذا متوفر بمتجرنا من خلال هذا القسم..
يا أما يقوم شخص بنحت المجسم بالكومبيوتر بواحد من برامج النحت...
يا أما بإستخدام ستوديو تصوير ثلاثي الأبعاد وهذا يكون بيه عدد كاميرات هواية تاخذ صور من اكثر من زاوية بنفس الوقت
شگد يطول الطلب يالا يوصلني؟
بالعادة التوصيل يستغرق يومين إلى 4 أيام، أيام الجمعة ما محسوبة،
بعض الطلبات تتأخر يوم إضافي عن المعتاد إذا كانت بالأطراف أو الأقضية والنواحي
الطلبات اللي بيها خدمة تركيب منتج معين أيضا ممكن تستغرق يوم إضافي للتركيب والتجهيز.
إحنا نبذل قصارى جهدنا حتى نوصل طباتكم بأسرع وقت ممكن.
هم تشحنون لخارج العراق؟
للأسف حالياً ما نگدر نشحن لخارج العراق، ودنشتغل بجد على هذا الشي وإن شالله يتوفر بالمستقبل القريب.بس كملاحظة بعض الدول تفرض رسوم كمرك مختلفة وعدهم قواعد خاصة، لذلك صعب نوفر هذا الشي بالوقت الحالي.
شلون أگدر أتابع طلبي؟
لمن نشحن طلبك رح تستلم إيميل بيه معلومات عن الطلب ورقم التتبع، بس لطفاُ انتبه يمكن هذا الإيميل يروح للسبام أو لمجلد الإيميلات لمهملة. تأكد من الإيميل إذا كان وصلك أو لا،ومن خلال تسجيل الدخول لمتجرنا لصفحة الحساب الخاصة بيك تگدر تشوف حالة الطلب.حالة الطلب ممكن تاخذ وقت الما تتحدث، بسبب تأخير التحديث من شركة التوصيل، بس على الأغلب إذا كان حالة الطلب قيد الشحن فهو رح يوصلك قريباً.
طلبي ليهسه ما وصلني! شنو أگدر أسوي؟
,قبل كل شي نعتذر جداً لان هذا الشي صار وياك، وبالرغم من أنو إحنا عدنا عقد مع شركة توصيل تعمل بشكل منفصل، بس رح نگدر نتواصل وياهم ونعرف سبب التأخير.إذا كان عنوان الإستلام هو بأحد الأقضية أو النواحي أو أطراف المدن فالتأخير محتمل بسبب بعد المسافة، أحيانا الطلبات تتأخر بنقاط التفتيش على الطرق الخارجية، لذلك نطلب من حضرتك الإنتظار أكثر لطفاً.إذا كان رقم هاتف الزبون مغلق أو لايتم الرد، فشركة التوصيل رح تبلغنا وإحنا رح نحاول نتواصل ويه الزبون عن طريق الإيميل أو الفيسبوك أو الإسنتغرام إذا كان متواصل ويانه سابقاُ عن طريقهم، وممكن يتأخر الطلب يوم إضافي الما نتواصل مع الزبون، وإذا ما گدرنا نتواصل مع الزبون بأي شكل رح يعتبر الطلب ملغي.
شنو هي سياسة الإسترجاع؟
يهمنا أنو يكون كل زبائنا سعداء لمن يستلمون طلباتهم، للزبون حق رفض إستلام الطلب من مندوب شركة التوصيل لأي سبب وما رح يتحمل الزبون أي أجور كأن تكون غرامات أو أجور توصيل.الزوبن إله حق فحص المنتجات اللي بالطلب والتأكد من مطابقتها لطلبه قبل ما يدفع المبلغ لمندوب شركة التوصيل أو قبل توقيع محضر الإستلام، على أن لا يصير تلف بالمنتج أو بالعلب الخاصة بالمنتج أثناء الفحص. وإذا كان الزبو ما راضي يگدر يطلب من المندوب يسترجع الطلب وبدون دفع أي مبالغ.إذا أستلم الزبون الطلب ودفع مبلغ الطلب للمندوب أو وقع محضر الإستلام، بعد غير ممكن إسترجاع الطلب بالوقت الحالي، بهيجي حالة إذا الزبون كان عنده إعتراض على الطلب لازم يراسلنا أو يتصل بينا حتى نقيم الحالة والسبب وبعدها نسوي إجراءات الإستراجاع المناسبة لهذي الحالة، وقد تترتب أجور نقل بهاي الحالة.
شنو هي أسعار التوصيل؟
أسعار التوصيل - بغداد (مركز أو أطراف) 6000 دينار- البصرة (مركز ) 4000 دينار- البصرة (أطراف) 5000 دينار- البصرة (توصيل سريع مركز) 8000 دينار- كل مدن العراق (مركز أو أطراف) 8000 دينار- إستلام من المكتب (في البصرة) مجاناً
ملاحظات مهمة قد تتغير أجور الشحن وفقاً لحجم ووزن الطلبالأجور أعلاه خاضعة للتغير دون إشعار مسبق.التوصيل لمحافظة البصرة خلال مدة أقصاها يومان ( العطل الرسمية والمناسبات غير محتسبة).التوصيل لكافة المحافظات خلال مدة اقصاها 5 أيام ( العطل الرسمية والمناسبات غير محتسبة).في حالة تسجيل الطلب بعد الساعة 12 مساءاً يشحن الطلب في اليوم التالي ولايحتسب الوقت من ضمن مدة الشحن المذكورة أعلاه.
المنتج اللي أريده غير متوفر، شوكت رح يتوفر؟
,إحنا نحاول دائما نوفر كميات بمتجرنا تتماشى مع الطلب، بس مع ذلك، في بعض الأحيان أكو منتجات ممكن تنفذ وتنباع كلها بوقت سريع،فإذا كان أحد منتجاتنا غير متوفر رح تلكى بنفس صفحة المنتج زر لإعلامك عند توفره، بس خلي إيميلك وموقعنا رح يرسلك إيميل أول ما يرجع يتوفر المنتج، وتگدر تشتريه مباشرةً.